Solidariteit dreig met regsaksie teen WVF | Maroela Media
“Ons is ten volle bewus van die feit dat die huidige pandemie ŉ buitensporige beperking op die arbeidsmag geplaas het, en dié onvoorsiene uitdagings het die aantal werkloses en aansoekers, wat aansoek doen om werkloosheidsvoordele en finansiële verligting, verhoog,” sê Anton van der Bijl, hoof van arbeidsregsdienste by Solidariteit. “Dit is egter met groot kommer dat ons kennis neem van die feit dat die WVF slegs weens administratiewe onoplettendheid op die laaste werksdag van Mei aansoeke vir uitbetalings in daardie maand begin aanvaar het en sodoende ’n onoorkombare agterstand in die uitbetalings geskep het.”
Solidariteit verduidelik voorts dat dit lyk asof daar ’n drastiese toename is in die nienakoming van statutêre WVF-verpligtinge van werkgewers, met die bereidwilligheid van die WVF om hierdie nienakoming oor te sien.
“Die nienakoming, en veral die agterstand, skep onnodige finansiële swaarkry vir werknemers wat reeds finansiële spanning ervaar omdat hulle nie hul salarisse ontvang nie en nou word die uitbetalings van hul WVF-voordele boonop ook vertraag. Dit ondanks die feit dat werkgewers en werknemers lojale bydraers is wat hul eise in ooreenstemming met die voorgeskrewe tydraamwerke en prosedures indien,” verduidelik Van der Bijl.
Solidariteit sal regsaksie teen die kommissaris van die WVF en ander tersaaklike partye neem indien daar nie aan die vereistes voldoen word nie.
“Indien die leiers van die WVF versuim om hul statutêre en fidusiêre plig teenoor alle belanghebbendes na te kom, sal ons geen ander keuse hê as om voort te gaan met dringende regstappe teen hulle nie. Dit kan onder meer die proses van dringende hofprosedures insluit.”
Dreig en howe help nie . Weerhou alle betalings van alle aard en dan vou almal . Punt .
Gister het die minister gesê binne 24 tot 48 uur gaan mense hul geld kry. Ons weet nou al dat hul nie kan tel nie maar kom ons kyk of sy woorde waar word. My kinders wag nou al amper ń maand en niks gebeur
Hulle voel niks vir die arm mense nie. Hulle kry mos vet salaris aan die einde van die maand.
Hehe nog n grap moet se julle slim menisters laat ons elke dag lekker lag. Julle word baie betaal om die pebluk te vermaak.
Gaan nie veel help nie die Politieke Leiers het nie gesorg vir voldoende personeel en tegniese hulpmiddeks om die werk te doen nie. 1 x mens en 1x rekenaar kan net soveel doen . Geen Hofbeslissing gaan hieraan iets kan doen nie